

PROJEKTS uz 06.03.2024.

IKSSK: 06.03.2024.

domē: 28.03.2024.

sagatavotājs: Ivanda Jakovele

ziņotājs: Ivanda Jakovele

LĒMUMS

Ādažos, Ādažu novadā

2024. gada 28. martā **Nr.**«DOKREGNUMURS»

**Par Eiropas Savienības *Erasmus*+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” īstenošanu**

Ādažu novada pašvaldības dome izskatīja Izglītības un zinātnes ministrijas (turpmāk – Pasūtītājs) Eiropas Savienības *Erasmus*+ programmas piedāvājumu “Par neformālās izglītības programmu īstenošanu” (saņemts 13.02.2024 e-pastā un reģistrēts ar pašvaldības reģ. Nr. ĀNP/1-11-1/24/1062) realizēt projektu “Nacionālie koordinatori Eiropas programmas ieviešanai Latvijas pieaugušo izglītībā” (projekta Nr. 101051304-NCLV-ERASMUS-EDU-2021-AL-AGENDA-IBA) (turpmāk – Projekts) par neformālās izglītības programmas 3 kursiem/moduļiem:

1. “Manu personīgo finanšu plānošana”, programmas apjoms ir 21 (divdesmit viena) stunda.
2. “Finanšu drošības pamati: Kā nosargāt savu naudu un atpazīt finanšu krāpniekus”, programmas apjoms ir 21 (divdesmit viena) stunda.
3. “Praktiski risinājumi: Kā veiksmīgi ikdienā lietot bankas pakalpojumus”, programmas apjoms ir 21 (divdesmit viena) stunda.

Šis projekts pēc izpildes kārtības ir analoģisks jau 2023.gada decembrī realizētajam projektam “Eiropas Savienības Erasmus+ programmas projektam “Nacionālie koordinatori Eiropas programmas ieviešanai Latvijas pieaugušo izglītībā””, kurā tika realizēta neformālās izglītības programma “Digitālo pakalpojumu izmantošana ikdienas dzīves situāciju risināšanā”.

Projekta realizācijā tiks iesaistīti Ādažu pašvaldības pedagogi, noslēdzot autora atlīdzības līgumu un apmaksājot to no projekta līdzekļiem.

Projekta īstenošana pilnveidos iedzīvotāju profesionālās kompetences, iegūtās zināšanas spēs pielietot praksē, kā arī motivēs arī turpmāk piedalīties kursos un apmācībās.

Projekta īstenošana neradīs finansiālu slogu pašvaldības budžetam, jo ne vēlāk kā 15 (piecpadsmit) dienu laikā pēc visu moduļu īstenošanas, kuru termiņš ir līdz 2024. gada 31. decembrim, Pasūtītājs apņemas atmaksāt pašvaldībai izdevumus 1497 *euro* (par katru programmas moduli 499 *euro*). Norēķins var tikt veikts pēc katra moduļa īstenošanas.

Projekts atbilst Ādažu novada Attīstības programmas vidējā termiņa prioritātēm:

* “VTP8 Pieejama un daudzpusīga izglītība” (rīcības virziena “RV8.4: Mūžizglītības, neformālās un tālākizglītības sekmēšana” uzdevuma “U8.4.2: Veicināt pieaugušo izglītību” pasākums “Ā8.4.2.2. Tālākizglītības pieprasījuma noskaidrošana un tālākizglītības plānošana novada iedzīvotājiem”);
* “VTP14: Attīstīta sadarbība ar citām pašvaldībām, iestādēm un organizācijām” (rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevumam “U14.1.10: Īstenot sadarbību ar citām iestādēm”).

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, kā arī domes Izglītības, kultūras, sporta un sociālās komitejas 06.03.2024. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada pašvaldības dalībuEiropas Savienības *Erasmus*+ programmas projektā “Nacionālie koordinatori Eiropas programmas ieviešanai Latvijas pieaugušo izglītībā”.
2. Pašvaldības domes priekšsēdētājai parakstīt līgumu ar Izglītības un zinātnes ministriju 1. punkta izpildei.
3. Pašvaldības Centrālās pārvaldes Izglītības un jaunatnes nodaļas izglītības speciālistei Ivandai JAKOVELEI nodrošināt 1. punktā noteiktā projekta vadību 2. punktā noteiktā līgumā pašvaldībai noteikto saistību izpildei.
4. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.16. *Erasmus*+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” īstenošana” (atbildīgais – Izglītības un jaunatnes nodaļa; izpildes termiņš 2024; Finanšu resursi – ES fondu finansējums; Iznākuma rādītāji – Ādažu novadā tiek īstenots Izglītības un zinātnes ministrijas Eiropas Savienības Erasmus+ programmas piedāvājumu realizēt projektu “Nacionālie koordinatori Eiropas programmas ieviešanai Latvijas pieaugušo izglītībā” (projekta numurs Nr. 101051304-NCLV-ERASMUS-EDU-2021-AL-AGENDA-IBA) par pilotēšanu Projektā izstrādātai neformālās izglītības programmas moduļiem: 1. “Manu personīgo finanšu plānošana” (21 stunda); 2. Finanšu drošības pamati: Kā nosargāt savu naudu un atpazīt finanšu krāpniekus (21 stunda); 3. Praktiski risinājumi: Kā veiksmīgi ikdienā lietot bankas pakalpojumus (21 stunda).
5. Izglītības un jaunatnes nodaļas vadītājai veikt 3. punkta izpildes kontroli.
6. Pašvaldības izpilddirektoram veikt lēmuma izpildes kontroli kopumā.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU